Karalių kova
Karalių kova (angl. A Clash of Kings) – antroji knyga iš planuojamų septynių tomų maginės fantastikos romanų sagos „Ledo ir ugnies giesmė“, kurios autorius Džordžas R. R. Martinas. Knyga pirmą kartą išleista 1998 m. lapkričio 16 d. Jungtinėje Karalystėje, Jungtinėse Amerikos Valstijose pirmasis leidimas pasirodė tik 1999 m. kovą. Kaip ir pirmoji knyga „Sostų žaidimas“, ši pelnė „Locus“ premiją (1999 m.) už geriausią romaną ir buvo nominuota „Nebula“ premijai. Pagal romaną pastatytas televizijos tinklo HBO serialo „Sostų žaidimas“ antrasis sezonas.